सीएम योगी आदित्यनाथ की तारीफ की, बोलीं- मेरे भाई जैसा कोई नहीं..
Bollywood Actress Kangana Ranaut Reaction On Atiq Ahmed Asad Encounter - माफिया अतीक अहमद के बेटे असद के एनकाउंटर पर कंगना रनोट का भी रिएक्शन आया है। उन्होंने यूपी के सीएम योगी आदित्यनाथ की तारीफ की है। कंगना ने योगी को अपना भाई बताया है।
माफिया अतीक अहमद के बेटे असद के एनकाउंटर पर कंगना रनोट का भी रिएक्शन आया है। उन्होंने यूपी के सीएम योगी आदित्यनाथ की तारीफ की है। कंगना ने योगी को अपना भाई बताया है। कंगना ने कहा है कि उनके भाई जैसा इस दुनिया में कोई नहीं है।
जाहिर है कि कंगना कई मौकों पर योगी आदित्यनाथ के काम की तारीफ कर चुकी हैं। योगी जब पिछले साल दोबारा सीएम बने थे तो कंगना ने उन्हें पर्सनली मिल कर बधाई दी थी।
'मेरे भाई जैसा कोई नहीं'
कल से ही पूरे देश में यूपी पुलिस और असद का एनकाउंटर ट्रेंड कर रहा है। असद वो शख्स था जिसने दो निर्दोष लोगों की जान ले ली थी। कल यानी 13 अप्रैल को यूपी पुलिस ने उसे झांसी से मार गिराया।
उसके एनकाउंटर की खबर के बाद से ही हर जगह इसकी चर्चा होने लगी। कुछ लोग इसे यूपी सरकार की कामयाबी बता रहे हैं। इसी बीच कंगना ने भी योगी आदित्यनाथ की तारीफ कर दी है।
2022 में योगी से मिलकर जीत की बधाई दी थी
2022 में जब योगी आदित्यनाथ दोबारा चुन के आए, तो कंगना ने उनसे मुलाकात कर बधाई दी थी। उन्होंने सोशल मीडिया पर पोस्ट शेयर करते हुए लिखा था, 'हाल के चुनावों में जबरदस्त जीत के बाद आज मुझे महाराज जी से मिलने का सौभाग्य मिला। उनके अंदर लोगों को लेकर चिंता और करूणा है जिसने मुझे काफी प्रभावित किया। उनसे मिल कर मैं सम्मानित महसूस कर रही हूं।'
यूपी सरकार के एक प्रोग्राम की ब्रांड एंबेसडर हैं कंगना
अक्टूबर 2022 में कंगना रनोट को यूपी सरकार वन डिस्ट्रिक्ट वन प्रोडक्ट प्रोग्राम का ब्रांड एंबेसडर बनाया था। ये सरकार का एक अहम स्कीम है जिसका उद्देश्य स्वदेशी उत्पादों को अपनाना और इसे प्रोत्साहित करना है। राज्य के हर जिलों में इसके लिए प्रोग्राम बनाए गए हैं।
क्यों हुआ असद का एनकाउंटर?
असद अहमद और उसके गुर्गे गुलाम के एनकाउंटर के बाद से योगी आदित्यनाथ और यूपी एसटीएफ गूगल पर ट्रेंड करने लगा था। लेकिन आखिरकार ऐसी नौबत क्यों आई कि एक 20-21 साल का लड़का अपराधी बन गया। दरअसल असद का बाप अतीक अहमद पूर्वांचल का बहुत बड़ा माफिया है।
उसके ऊपर करीब 100 से भी ज्यादा केस हैं। इन दिनों वो पुलिस के रिमान्ड में है। उसका बुरा वक्त तब शुरू हुआ जब उसने विधायक राजू पाल की हत्या करवा दी थी। राजू पाल की हत्या सिर्फ इसलिए कराई थी क्योंकि वो अतीक के भाई के सामने चुनाव लड़ गया था।
राजू पाल की मौत के आखिरी गवाह रहे उमेश पाल को भी असद और उसके साथियों ने 24 फरवरी 2023 को गोलियों से भून दिया। तभी से यूपी पुलिस को असद की तलाश थी।
इंदिरा गांधी के रोल में नजर आने वाली हैं कंगना
कंगना ने अभी हाल ही में अपनी फिल्म इमरजेंसी की शूटिंग खत्म की है। इस फिल्म में कंगना इंदिरा गांधी के रोल में नजर आएंगी। कंगना के मुताबिक, ये उनका ड्रीम प्रोजेक्ट है और इसके लिए उन्होंने अपनी प्रॉपर्टी तक गिरवी रख दी है।
इस फिल्म का डायरेक्शन भी कंगना ही कर रही हैं। फिल्म में कंगना के अलावा महिमा चौधरी, अनुपम खेर, श्रेयस तलपड़े और विशाक नायर भी अहम भूमिका में नजर आएंगे।
